b'\n_START_ARTICLE_\nDubi\xc4\x8d\xc4\x97s Cerkevn\xc4\x97s vals\xc4\x8dius\n_START_SECTION_\nIstorija\n_START_PARAGRAPH_\nNuo V a. pr. m. e. iki X a. \xc5\xa1iose vietov\xc4\x97se gyveno lietuviams artima balt\xc5\xb3 gentis - jotvingiai. V a. \xc4\xaf \xc5\xa1ias vietoves atsikraust\xc4\x97 slav\xc5\xb3 gentis moz\xc5\xabrai. XIII a.-XIV a. \xc5\xa1ias \xc5\xbeemes u\xc5\xbe\xc4\x97m\xc4\x97 Lietuvos Did\xc5\xbeioji Kunigaik\xc5\xa1tyst\xc4\x97. Nuo XIII a.-XIV a. iki 1513 m. priklaus\xc4\x97 Lietuvos Did\xc5\xbeiosios Kunigaik\xc5\xa1tyst\xc4\x97s Trak\xc5\xb3 vaivadijai, nuo 1513 m. iki 1569 m. Liublino unijos Palenk\xc4\x97s vaivadijai. Po unijos rytin\xc4\x97 vals\xc4\x8diaus dalis ir toliau priklaus\xc4\x97 Lietuvos Did\xc5\xbeiosios Kunigaik\xc5\xa1tyst\xc4\x97s Bresto vaivadijai iki 1795 met\xc5\xb3, o vakarin\xc4\x97 dalis 1569-1795 m. buvo Abiej\xc5\xb3 Taut\xc5\xb3 Respublikos Ma\xc5\xbeosios Lenkijos provincijos Palenk\xc4\x97s vaivadijos valdose. Rytin\xc4\x97 vals\xc4\x8diaus dalis 1795-1796 m. priklaus\xc4\x97 Rusijos imperijos Slanimo gubernijai, 1796-1801 m. Lietuvos gubernijai ir nuo 1801 m. iki 1914 m. priklaus\xc4\x97 Gardino gubernijai. Vakarin\xc4\x97 vals\xc4\x8diaus dalis 1795 m. iki 1807 m. priklaus\xc4\x97 Pr\xc5\xabsijos karalyst\xc4\x97s Naujosios Ryt\xc5\xb3 Pr\xc5\xabsijos Balstog\xc4\x97s departamentui ir nuo 1807 m. prijungta prie Rusijos imperijos Gardino gubernijos. Nuo 1914 m. iki 1919 m. priklaus\xc4\x97 Vokietijos imperijos Oberosto sri\xc4\x8diai. 1919-1939 m. priklaus\xc4\x97 Lenkijos tarpukario Balstog\xc4\x97s vaivadijai. 1939-1941 m. priklaus\xc4\x97 Taryb\xc5\xb3 S\xc4\x85jungos, Baltarusijos TSR. 1941\xe2\x80\x931944\xc2\xa0m. priklaus\xc4\x97 Tre\xc4\x8diojo Reicho, Balstog\xc4\x97s sri\xc4\x8diai. Nuo 1945 m. priklauso Lenkijai. 1945-1999 m. priklaus\xc4\x97 Balstog\xc4\x97s vaivadijai.\n_START_SECTION_\nAdministracinis suskirstymas\n_START_PARAGRAPH_\n\xc4\x8cechi Orlanskiai, Dlugi Brudas, Dubi\xc4\x8de Cerkevn\xc4\x97, Dubi\xc4\x8de Tofilovc\xc4\x97, Gurni Grudas, Graboviecas, Istokas, Jagodnikai, Jakubovas, Jelonka, Jodluvka, Klakovas, Koriciskai, Krongle, Kraskov\xc5\xa1\xc4\x8dizna, Nikiforov\xc5\xa1\xc4\x8dizna, Pase\xc4\x8dniki Male, Piaskai, Rutka, Semivolokai, Stari Korninas, Sta\xc5\xbeina, Verstokas, Vilukai, Vitovas, Vojnuvka, Vigonas ir Zabagoniai.'